6.4.2022
MT
Il-Ġurnal Uffiċjali tal-Unjoni Ewropea
C 152/147
speċjalment il-produzzjoni tal-fjuwil u l-fornituri tal-enerġija, il-manifatturi tal-magni, iżda wkoll il-portijiet, in-noleġġaturi u r-rappreżentanti tal-ħaddiema fis-setturi involuti kollha.
Komunikazzjoni mmirata tajjeb, ċara, ċiklika u trasparenti hija essenzjali biex jinkiseb l-involviment u l-kontribut li jkun ta’ appoġġ mis-soċjetà. 3.2.
L-impatt fuq it-tbaħħir tal-proposta għal Regolament FuelEU Maritime mhuwiex uniformi meta mqabbel ma’ industriji oħra: il-miżuri fuq perjodu qasir sal-2030 huma deskritti b’mod adegwat, iżda l-bidliet fit-tul li ser iwasslu għall-biċċa l-kbira tat-tnaqqis tal-gassijiet serra bejn l-2030 u l-2050 għadhom fil-biċċa l-kbira tagħhom biss spekulazzjoni u jinkludu teknoloġiji li għadhom ma ġewx żviluppati, aħseb u ara li mmaturaw.
Fi kliem ieħor, il-perkors tas-settur tat-tbaħħir lejn in-newtralità klimatika sal-2050 għadu inċert, u jinvolvi firxa wiesgħa ta’ għażliet teknoloġiċi.
Barra minn hekk, għad hemm mistoqsijiet ewlenin dwar il-provvista, is-sikurezza, id-distribuzzjoni u l-ispejjeż ta’ dawn l-alternattivi li għadhom mhux solvuti.
Għalhekk, għandu jiġi inkorporat ċertu grad ta’ flessibbiltà fil-partijiet regolatorji ta’ din il-proposta sabiex l-industrija tkun tista’ tadatta għaliha.
Barra minn hekk, pressjoni ta’ ħin urġenti ġejja miż-żmien twil ta’ tħejjija u ċ-ċiklu qawwi ta’ investiment bil-quddiem tas-settur usa’ li jkopri l-partijiet interessati kollha. 3.3.
Minn naħa, it-trajettorja tal-emissjonijiet lejn dekarbonizzazzjoni sħiħa tiddependi fuq li jiġu introdotti u adottati mis-suq fjuwils u teknoloġiji b’emissjonijiet żero li huma ekonomikament vijabbli u sikuri.
Min-naħa l-oħra, biex fl-aħħar mill-aħħar tintlaħaq dekarbonizzazzjoni sħiħa, hemm bżonn ta’ mezzi ġodda ta’ propulsjoni, fjuwils ġodda b’livell baxx ta’ emissjonijiet tal-karbonju, jew mingħajr karbonju, disponibbli madwar id-dinja u sforz kollaborattiv konġunt mal-partijiet ikkonċernati fil-katina tal-provvista. 3.4.
Fl-ambitu tal-pakkett leġiżlattiv “Lesti għall-mira ta’ 55 %”, l-inizjattiva FuelEU jeħtieġ li tipprovdi sinerġiji, koerenza u konsistenza bejn il-provvista, id-distribuzzjoni u d-domanda.
Dan għandu jinkiseb billi tiġi kkomplementata b’mod effettiv id-Direttiva dwar l-Enerġija Rinnovabbli (5) li timmira b’mod partikolari l-provvista tal-enerġija minn sorsi rinnovabbli u r-Regolament dwar l-Infrastruttura tal-Fjuwils Alternattivi li jimmira l-infrastruttura tad-distribuzzjoni fil-portijiet tal-UE (6). 3.5.
Għal dan il-għan, huwa essenzjali wkoll li jiġu pprovduti l-inċentivi t-tajba bejn il-provvista u d-domanda.
Madankollu, attwalment l-abbozz tar-Regolament FuelEU jippreskrivi fjuwils b’livell baxx ta’ emissjonijiet tal-karbonju, billi għandhom ikunu permessi l-fjuwils alternattivi kollha, mingħajr ebda valutazzjoni minn qabel tad-disponibbiltà u l-ispiża globali tagħhom.
Dan jista’ eventwalment iwassal għal distorsjoni tal-kompetizzjoni, filwaqt li d-disponibbiltà tagħhom bħalissa u għall-futur qrib hija negliġibbli.
Ir-responsabbiltà għall-iżvilupp u d-disponibbiltà ta’ fjuwils alternattivi rinnovabbli hija tal-fornituri tal-fjuwil u għandu jitħeġġeġ l-użu ta’ fjuwils aktar nodfa.
Biex dan iseħħ, id-distakk fil-prezz bejn il-fjuwils fossili u dawk alternattivi jeħtieġ li jitnaqqas u l-fjuwils aktar nodfa jeħtieġ li jsiru aktar affordabbli u disponibbli b’mod wiesa’.
Huma meħtieġa sforzi, li jinvolvu l-kontribut attiv tal-atturi kollha fil-katina tal-valur marittima, speċjalment il-produzzjoni tal-fjuwil u l-fornituri tal-enerġija, il-manifatturi tal-magni, iżda wkoll il-portijiet, in-noleġġaturi u r-rappreżentanti tal-ħaddiema fis-setturi involuti kollha.
Dan jista’ potenzjalment iwassal għal żieda fid-domanda għal fjuwils alternattivi kif previst mir-Regolament FuelEU. 3.6.
Waqt li tiġi imposta l-adozzjoni ta’ fjuwils u, b’mod partikolari, bijofjuwils aktar nodfa, il-proposta tidher li qed tinjora l-fatt li tali fjuwils jistgħu fir-realtà qatt ma jkunu disponibbli fi kwantitajiet suffiċjenti għat-tbaħħir internazzjonali u jistgħu ma jkunux verament alternattiva vijabbli għall-fjuwils fossili.
Li jiġu imposti multi amministrattivi f’sitwazzjoni fejn ma jeżistux alternattivi vijabbli huwa punittiv u hija miżura li tiġġenera d-dħul aktar milli miżura li tnaqqas l-emissjonijiet. 3.7.
Il-fjuwils b’livell żero/baxx ta’ emissjonijiet tal-karbonju meħtieġa għad-dekarbonizzazzjoni tat-tbaħħir bħalissa mhumiex disponibbli, speċjalment għat-tbaħħir fil-baħar fond, u ser jibqgħu hekk fil-futur qrib.
Huma meħtieġa investimenti kbar għall-produzzjoni u d-disponibbiltà dinjija ta’ dawn il-fjuwils, li ser ikollhom jiġu żviluppati minn partijiet interessati barra mis-settur, jiġifieri, il-kumpaniji taż-żejt u l-fornituri tal-enerġija b’mod aktar ġenerali.
Barra minn hekk, fjuwils alternattivi, bħall-ammonijaka, il-metanol jew l-idroġenu jeħtieġu ġenerazzjoni ġdida ta’ magni b’kombustjoni interna u avvanzi fid-disinn tal-bastimenti u t-teknoloġiji ta’ propulsjoni, li jaqgħu taħt ir-responsabbiltà tal-manifatturi tal-magni u tat-tarzni, li l-biċċa l-kbira tagħhom jinsabu fil-Lvant Imbiegħed. 3.8.
Sakemm jiġu żviluppati dawn il-fjuwils alternattivi, l-għanijiet fit-tul tal-Istrateġija Inizjali miftiehma tal-Orga­ nizzazzjoni Marittima Internazzjonali għad-dekarbonizzazzjoni u l-objettivi ambizzjużi tal-“Patt Ekoloġiku Ewropew” u tal-pakkett “Lesti għall-mira ta’ 55 %” ma jistgħux jintlaħqu.
Aktar għarfien profond ibbażat fuq ix-xjenza huwa meħtieġ aktar malajr sabiex jitnaqqsu r-riskji meta jittieħdu deċiżjonijiet u biex jiġu orjentati lejn l-investimenti t-tajbin.
Din hija r-raġuni għaliex l-industrija, flimkien ma’ diversi Stati Membri b’interessi marittimi sostanzjali, ipproponiet lill-Organizzazzjoni Marittima Internazzjonali li toħloq Bord u Fond għar-riċerka u l-iżvilupp (il-proposta li jinħoloq
(5) (6)
COM(2021) 557 final.
COM(2021) 559 final.